Kjellandsløpet
[bookmark: _GoBack]Turen starter på parkeringsplassen ved rundkjøringen i Kjellandsheia. Ta til høyre etter 50 meter, og deretter til venstre etter 70 meter. Løypa går på sti gjennom skog hvor bløte myrpartier i fjor nå er gruset opp og man kan løpe tørt. Etter ca 300 meter svinger løypa til høyre gjennom granskogen, før man etter 500 meter svinger til høyre opp en bakke. Nå er man inne i løypa hardeste parti hvor den stiger opp 60 moh etter ca 1,2 KM. Løypa går her på flott fjellpartier.
[image: ]Så møter man terrenget hvor skogbrannen herjet for noen uker siden. Stien er nærmest uberørt av brannen, men i sideterrenget er vegetasjon og trær hardt skadet. Strekket som er skadet er ca 3-400 meter. Man er inne i et nydelig strekk på ca 600 meter på flotte skogsstier før man kommer inn i et eldre kulturområde, «Eplehagen», som ligger helt nord mot E-39.  Her følger man en bred sti før løypa runder i nord etter ca 2,2 km.
Man løper først ca 5 meter på grusvei ca 50 meter før løypa følger en ny trase i forhold til i fjor. Den svinger til venstre og følger langs østsiden av Kjellandsvannet. Her er terrenget «snillere» og man slipper noen krevende opp og nedoverbakker.
Etter ca 100 meter er løypa helt i vannkanten av og man får et nydelig utsyn utover Kjellandsvannet. Kanskje man er heldig og ser ørreten hoppe! 
Løypa fortsetter ca 200 meter hvor den svinger inn i sti som ble anlagt for 3 år siden. Her er myke flotte stier som ligger nær Kjellandsvannet på vei sørover igjen. Du passerer en av områdets vakre broer. Omtrent ved 3,0 km i myra svinger løypa til høyre og følger stien mellom Kjellandsvannet og Uffortjønna ca 400 meter. Her er lagt ut flis på flere partier i vinter som gjør det fornøyelig å løpe.
Så er man ute på hovedløypa og svinger til venstre. Her møter man en oppgradert løype i ca 400 meters lengde med planker og to nye bruer. Løypa følger langs vestsiden av Uffortjønna og svinger til venstre ved enden av planken og går på sydsiden av Uffortjønna – et nydelig parti hvor det også er hvilebenk for de som trenger det. Den passerer igjen en av de nye bruene. Ca 400 meter før mål går løypa på ny gjennom mykt parti med granskog før den svinger til venstre og følger bred sti tilbake til mål. 
Totalt er løypa 4,7 km.

